
Loa andmine spordiürituse korraldamiseks
1. Asjaolud ja menetluse käik

MTÜ Jalgpalliklubi Narva Trans (jalgpalli meistriliigasse kuuluv spordiklubi) esitas Narva Linnavalitsuse Kultuuriosakonnale taotluse jalgpalli mängu korraldamise loa saamiseks. Mäng toimub 28.10.2009. a algusega kell 14.00 Kreenholmi staadionil JK Narva Trans ja FK Sudova (Leedu) vahel Balti Liiga raames. Narva Linnavalitsuse Kultuuriosakond edastas antud taotluse mängu kooskõlastamiseks piirkonna politseiprefektuurile ja päästeenistusele ning on saanud vastavad kooskõlastused. 
2. Õiguslikud alused
Vastavalt spordiseaduse § 20 lõikele 1 esitab spordiürituse korraldaja vähemalt üks kuu enne spordiürituse korraldamise päeva spordiürituse korraldamise asukohajärgsele valla- või linnavalitsusele spordiürituse korraldamise loa saamiseks kirjaliku taotluse. 
Vastavalt spordiseaduse § 20 lõike 2 punktile 3 spordiüritused, mille korraldamiseks on vaja taotleda nimetatud luba on meistriliiga jalgpalli-, jäähoki- või korvpalliklubi sõpruskohtumine välismaa klubi või koondisega. 
Vastavalt spordiseaduse § 20 lõikele 3 valla- või linnavalitsus edastab nimetatud loa taotluse viivitamata kooskõlastamiseks piirkonna politseiprefektuurile ja päästeteenistusele ning vajadusel muudele ametkondadele, kes kooskõlastavad või jätavad loa taotluse kooskõlastamata viie tööpäeva jooksul loa taotluse kooskõlastamiseks esitamisest.
Vastavalt spordiseaduse § 21 annab valla- või linnavalitsus loa kümne tööpäeva jooksul loa taotluse esitamisest.
3. Otsus

Lubada MTÜ-l Jalgpalliklubi Narva Trans (registrikood 80069833, Kangelaste 45, Narva 20604, tel. 357 3300) korraldada Narva linnas Kreenholmi staadionil 28.10.2009. a algusega kell 14.00 mängu Balti Liiga raames FK Sudova (Leedu) vastu.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.2 Käesolev korraldus jõustub seadusega sätestatud korras.

Tarmo Tammiste

linnapea                                                                                         Ants Liimets 







                               linnasekretär

